અમદાવાદ: મ્યુનિસિપલ કોર્પોરેશન દ્વારા ગરીબ અને મધ્યમ વર્ગના નાગરિકોને સસ્તી આરોગ્ય સેવા પૂરી પાડવા કરોડો રૂપિયાના ખર્ચે વીએસ હોસ્પિટલ, એલજી હોસ્પિટલ અને શારદાબહેન હોસ્પિટલ ચલાવાય છે, પરંતુ આ હોસ્પિટલ ગરીબ દર્દીઓ માટે રાહતરૂપ બનવાને બદલે જે તે સ્થાનિક તંત્રની બેદરકારીથી મુસીબતરૂપ બનતી જાય છે. વીએસ હોસ્પિટલની બદહાલી બાદ હવે શારદાબહેન હોસ્પિટલની કથળેલી તબીબી સેવા પ્રકાશમાં આવી છે.